Наставни предмет: Канцеларијско пословање

Одељење: 3/5, бр.часа: 49,50;

Циљ: Избор најповољније понуде

*Најчешћи критеријуми за избор најповољније понуде су цена, рокови плаћања, трошкови транспота, квалитет робе. Избор најповољнијег добављача врши се методом рангирања на основу анализе утврђених критеријума.*

Запослен си на радном месту референта набавке у набавној служби ПД за промет канцеларијског намештаја ``Трим`` из Лесковца, ул: Дубочица бб, број текућег рачуна: 205-1227660-44; ПИБ: 101910772; матични број: 08248150; Тел/фах: 016/222-962. e-mail: trim@live.com

Директор ПД је донео одлуку о набавци опреме за твоју канцеларију и све послове у вези с тим поверио теби. Послао си више упита на основу којих су 11.05.2012. године стигле три понуде:

- „METRO“ Cash & Carry Srbija (прилог 1)

- ПД за промет намештајем“FORMA IDEALE” d.o.o. ( прилог 2)

- ПД за промет намештајем „ПАРТНЕР“ (прилог 3)

Комплетну опрему за канцеларију мораш да набавиш од једног добављача. Предузми следећи корак.

**Задатак:**

1. Обрачунај набавну цену и вредност сваког понуђача, узимајући у обзир цене без и са ПДВ-ом и на основу резултата изврши избор најповољније понуде
2. Поручи по један комад од сваког понуђеног елемента намештаја и опреме за твоју канцеларију, креирањем одговарајућег документа у Wordu у обичној блок форми.

**Прилози:**

* понуда “METRO“ Cash & Carry Srbija
* понуда ПД за промет намештајем `` FORMA IDEALE” d.o.o.
* понуда ПД за промет намештајем.„ПАРТНЕР“

**Насеље Милке Протић бр.1**

**18000 Н И Ш**

Број тел. 018/518-419,  018/518-420

Текући рачун: 200-0000012-23 код Комерцијалне банке

Пиб: 100445671

е-mаil; metro@gmail.com

 Ниш, 08. мај 2012. год

ПРИВРЕДНО ДРУШТВО ЗА ПРОМЕТ

КАНЦЕЛАРИЈСКИМ НАМЕШТАЈЕМ

**,,ТРИМ,,**

ул. Дубочица бб

16000 Л е с к о в а ц

Предмет: Понуда

Поштовани,

Задовољство нам је да Вашој компанији представимо наш први каталог са актуелном понудом уско специјализованом за канцеларије и компаније.

Са жељом да Вам снизимо трошкове, уштедимо време како бисте се бавили осталим важним пословима у савременом окружењу, овом понудом смо се потрудили да Вам представимо најбоље из нашег асортимана.

|  |  |  |  |  |
| --- | --- | --- | --- | --- |
| Ред. број | Шифра артикла | Назив артикла | јединица мере |  Цена без ПДВ-а |
| 1. | 00213456 | Канцеларијски сто | ком | 13.200,00 |
| 2. | 00213457 | Канцеларијска столица | ком | 2.350,00 |
| 3. | 00213458 | Орман канцеларијски | ком | 7.500,00 |
| 4. | 00313450 | Фотокопир апарат (CANON) | ком | 35.250,00 |
| 5. | 00313550 | Штампач ласер (HP 1500) | ком | 12.700,00 |

Куповину жељених производа можете обавити у дистрибутивном центару **METRO Cash & Carry Niš**, преко „Одељења за велике купце”. Ваша роба ће према потребама и количинама бити сложена и спремна за испоруку након плаћања.

У очекивању Ваше поруџбине, срдачно Вас поздрављам

 Директор продаје

 *Александра Стаменковић*

ПРИВРЕДНО ДРУШТВО ЗА ПРОМЕТ НАМЕШТАЈЕМ **„ФОРМА ИДЕАЛЕ“ д.о.о.**

Новопројектована бб 18000 Н и ш

тел: 018 4589 901

salon.nis@formaideale.rs

 Ниш, 09. мај 2012. године

ПРИВРЕДНО ДРУШТВО ЗА ПРОМЕТ

КАНЦЕЛАРИЈСКИМ НАМЕШТАЈЕМ

**,,ТРИМ“**

ул. Дубочица бб

16000 Л е с к о в а ц

Предмет: Понуда

Поштовани,

На основу упита који сте нам послали обраћамо Вам се у нади да ћемо успоставити успешну пословну сарадњу.Овим путем Вам шаљемо нашу понуду, будући да ћете велики део свога времена провести у својој канцеларији, вама је неопходан кутак, који ће вам улити сигурност и пуно, позитивне енергије.

Наравно, поред естетских особености, ваша канцеларија мора бити функционална, како би на прави начин задовољила потребе за савремено организованим радним простором. Ми смо ту да вам помогнемо у избору најбоље опреме за ваш пословни простор.

Асортиман роба коју вам нудимо је из сопствене производње, као и роба других реномираних домаћих и страних произвођача. Наша понуда је следећа:

|  |  |  |  |  |  |  |
| --- | --- | --- | --- | --- | --- | --- |
| **Ред****бр.** | **Назив артикла** | **јед мере** | **Цена без ПДВ-а** | **ПДВ** | **Износ ПДВ -а** | **Цена са ПДВ-ом** |
| 1 | Канцеларијски сто | ком | 12.500,00 | 18 % | 2.250,00 | 14.750,00 |
| 2 | Канцеларијска столица | ком | 2.500,00 | 18 % | 450,00 | 2.950,00 |
| 3 | Орман канцеларијски | ком | 6.800,00 | 18 % | 1.224,00 | 8.024,00 |
| 4 | Фотокопир апарат (CANON) | ком | 35.500,00 | 18 % | 6.390,00 | 41.890,00 |
| 5 | Штампач ласер (HP 1500) | ком | 12.000,00 | 18 % | 2.160,00 | 14.160,00 |

Испорука робе до вашег места увећава износ фактуре за 2%.

Рок плаћања је 7 дана од дана пријема робе.

У нади да ћемо остварити пословну сарадњу, срдачно вас поздрављмо.

 Рeферент продаје

 *Стојановић Милан*

ПРИВРЕДНО ДРУШТВО ЗА ПРОМЕТ НАМЕШТАЈЕМ  **„П А Р Т Н Е Р“**

ул. Његошева бр. 101, 16000 Л е с к о в а ц

тел: 016/237-800, тел/фах: 016/237-801.

e-mail:partner@hotmail.com

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Наш знак: Г/К

 Ваш знак: Т/Ш Лесковац, 08. мај. 2012. год

ПРИВРЕДНО ДРУШТВО ЗА ПРОМЕТ КАНЦЕЛАРИЈСКИМ

 НАМЕШТАЈЕМ **,,ТРИМ,,**

 Дубочица бб

 16000 Л е с к о в а ц

Предмет: Понуда

Поштовани,

На основу упита који сте нам послали 07.маја т.г. обраћамо вам се у нади да ћемо успоставити успешну пословну сарадњу.

У нашој компанији уочавамо разлике и имамо жељу да наставимо сарадњу са вашом компанијом, јер смо уочили да је она извор важних потенцијала и прилика. Као нашем будућем пословном партнеру, а као одговор на упит у прилици смо да вам понудимо:

|  |  |  |  |
| --- | --- | --- | --- |
| Ред. број | Назив артикла | јед. мере | Цена производа |
| 1. | Канцеларијски сто | ком | 14.600,00 |
| 2. | Канцеларијска столица | ком | 2.700,00 |
| 3. | Орман канцеларијски | ком | 8.500,00 |
| 4. | Фотокопир апарат (CANON) | ком | 40.300,00 |
| 5. | Штампач ласер (HP 1500) | ком | 13.400,00 |

Цене су са урачунатим ПДВ-ом и односе се на франко магацин купца.

Рок плаћања је 7 дана од дана пријема робе.

Срдачан поздрав.

 Директор продаје

 *Сретен Јовић\_\_\_\_\_\_*

 (Сретен Јовић)